

IV. évf. 9. szám **Évközi 8. vasárnap** 2017. február 26.

**A 2016-os év Bercel életében**

* az asszonytestvérek süteményei minden rendezvényre (zarándokok fogadása, szüreti bál, jótékonysági bál).
* a hívek adományából új szőnyeget és porszívót kapott a templomunk. hálát adunk az asszonytestvéreknek a templom takarításáért. a virág díszítésért. az oltárterítők és egyéb liturgikus textíliák mosásáért. köszönet a misztérium játékok rendezéséért.
* köszönjük a rózsafüzér társulat tagjainak imáit, a szerdai és a csütörtöki szentségimádásokon résztvevők imáit és mindazok imáit, akik a betegekért, a nehéz sorban élőkért, a halottainkért imádkoztak.
* köszönjük, hogy Robi atya kitartott mellettünk annak ellenére, hogy több rosszindulatú megnyilvánulás is volt ellene. Hálát kell adnunk, hogy egyáltalán van papunk.
* köszönjük a hívek persely adományait és az egyházadó befizetéseket. Kérjük, hogy a rendszeresen templomba járók közül, akik még nem tettek ennek eleget, pótolják. Az anyagi hozzájárulás azon túl, hogy a plébánia és a templom működését teszi lehetővé, egyben hitvallása is a hívő embernek.
* Egyházi megajánlást ebben az évben 295 fő fizette be
* Kereszteltek száma: 11 fő, Esküvő száma: 1, Temetések száma: 31, Betegek ellátása (első péntekes beteg): 17 fő. Elsőáldozók száma: 9 fő, Hitoktatásra járó gyermekek száma: 123 fő, Bérmálkozás ebben az évben nem volt! */Folytatás következik/*

**Nagyböjt- 2017**

***„Szítsd fel magadban Istenkegyelmét…” (2Tim 1,6)***

|  |  |  |  |
| --- | --- | --- | --- |
|  | **Olvass!** | ***Elmélkedj!*** | ***Cselekedj!*** |
| **Március 1.**  **Hamvazószerda** | Joel 2,12-18;  2Kor 5,20-6,2;  Mt 6,1-6.16-18. | Nagyböjti jó elhatározásaink arra irányuljanak, hogy mind inkább Isten fényébe helyezzük életünket. Nem a világból érkező, olykor egészen vakító reflektorfényeket keressük, hanem Isten tekintetét, aki a rejtekben is lát. \* | *Figyelmesen,  imádkozva  végigolvasom  a Hiszekegyet* |
| Március 2.  csütörtök | Mtörv 30,15-20;  Lk 9,22-25. | Csak az önmegtagadás vezethet el önmagam megtalálásához. A külső rétegeket le kell hántani és el kell vetni, hogy eljussak szívem közepébe, személyiségem központjába, ahol Isten lakik. Csak ebben a mélységben találkozhatok vele, s csak innen kiindulva indulhat meg az újjáteremtés, a Krisztus képére formálódás. | *Szentírást olvasok –  találkozom a magát  kinyilatkoztató Istennel* |
| Március 3.  péntek  *(böjti nap)* | Iz 58,1-9a;  Mt 9,14-15 | Mindenekelőtt szívedet-lelkedet méregtelenítsd, akkor van esélyed rá, hogy Istennek tetsző lesz a böjtölésed. Amíg magadra figyelsz, böjtölésed önbecsapás és bálványimádás; amint Istenre tekintesz, helyesen fogod látni önmagad és testvéredet, s azt is meglátod, hogyan törheted össze az igát, melyet mások nyakába akasztottál. | *Bekapcsolódok a plébánia közös böjtölésébe a gyermekekért* |
| Március 4.  szombat | Iz 58,9b-14;  Lk 5,27-32 | Jézus szemében senki sem reménytelen eset. Ahol mi botrányt és züllést látunk, ott ő reménykedik, hogy szava: „Kövess engem!”, nem talál süket fülekre. És ha valaki elindul a követés útján, azt nem hagyja cserben, hanem mindaddig mutatja előtte az utat, míg az út végére érve célba nem ér. | *Türelmes és figyelmes szeretettel leszek  jelen ma  családomban* |
| **Március 5.**  **Nagyböjt 1. vasárnapja** | Ter 2,7-9; 3,1-7a;  Róm 5,12-19;  Mt 4,1-11 | Az ember megkísértett lény. A legnagyobb kísértés kezdete nem látszik okvetlenül kísértésnek. … Ha belebocsátkozol a gonosszal folytatott párbeszédbe, biztosan elbuksz, mert ő erősebb és okosabb nálad. … Maradj Isten imádásában! Ha a Magasságbelit választod oltalmadul, semmilyen veszedelem nem érhet téged. | *Végiggondolom,  miben lehetnék  hűségesebb* |

HIRDETÉSEK

Bercelen a 13. csoport takarít. 2016.02.26-án gyűjtés van a katolikus iskolák javára.

A hatályos egyházfegyelmi előírások alapján (CIC 1249-1253; A MKPK 1966. XII. 13.-i rendelkezése, vö.: Bűnbocsánat és Oltáriszentség Szertartáskönyv Budapest: 1976, 318.) böjt és hústilalom van hamvazószerdán és nagypénteken. A hústilalom 14 év felett minden pénteken, a böjt (3-szor lehet enni, egyszer jóllakni) pedig 14 és 60 év között kötelező.

Az újságok értékesítésénél az egyházközségi tanácstagok hívták fel rá a figyelmünket, hogy ezek is megterhelik a költségvetésünket, mivel nem azon az áron értékesíti a kiadó számunkra ezeket, mint ami az újságokon fel van tüntetve, pl. az Új Ember esetében 195 Ft szerepel az újságon. Az éves előfizetés (52 szám) az **Új Ember** esetében 15360 Ft, ami **laponként 295 Ft,** ami jóval több a feltüntetettnél. **Keresztény Élet** esetében feltüntetett ár: 180 Ft, éves előfizetés: 10440 Ft, **egy lap: 201 Ft**, **Adorémus**on: 560 Ft szerepel, éves előfizetés: 9500 Ft, számonként **792 Ft.** Akik továbbra is szeretnék a folyóiratokat megkapni, ezeket az árakat vegyék figyelembe, amik magasabbak a feltüntetetteknél.

Amennyiben azonban soknak bizonyul ez az összeg, kínálunk majd más újságot, melynek előkészületei jelenleg még titokban folynak, de elérhető áron juthatnak majd hozzá a hívek.

2017.02.27. H 17:00 Szentmise a Galgagutai Templomban

18:00 Becske, Szécsénke zárszámadás költségvetése a gazdasági tanácstagoknak a Becskei Plébánián. 19:00 Bercel, Galgaguta, Nógrádkövesd, Vanyarc zárszámadás költségvetése a gazdasági tanácstagoknak a Berceli Plébánián.

2017.03.01. Sz **17:00 Hamvazószerdai Szentmise a Berceli Templomban**

2017.03.02. Cs 17:00 Szentmise s Berceli Templomban *Súlyos betegért*, Szentségimádás

2017.03.03. P 17:00 Keresztút Becskén 18:00 Keresztút Bercelen

2017.03.04. Sz 15:00 Igeliturgia a Vanyarci Templomban

17:00 Szentmise a Berceli Templomban

**2017.03.05. V 08:30 Szentmise a Berceli Templomban***, hamvazás*

**Nagyböjt 10:30 Szentmise a Galgagutai Templomban,** elsőáldozók bemutatása *hamvazás*

**1. 10:30 Igeliturgia a Becskei Templomban**

**vasárnapja 12:00 Szentmise a Nógrádkövesdi Templomban***, hamvazás*

**12:00 Igeliturgia a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005